cyanic-selkie/wikianc huggingface dataset:
অ্যান্টার্কটিকার জলবায়ু
বরফের আচ্ছাদন
অ্যান্টার্কটিকার প্রায় সমস্ত অংশই হিমস্তর দ্বারা আবৃত যা গড়ে এক মাইল (১.৬ কিমি) বা তারও বেশি পুরু। বিশ্বের ৯০% বরফ এবং ৭০% এরও বেশি টাটকা জল অ্যান্টার্কটিকায় রয়েছে। যদি অ্যান্টার্কটিকার সমস্ত বরফ গলে যেত — প্রায়  বরফ — সমুদ্রের জল  ওপরে উঠে যেত। এটি অবশ্য পরবর্তী কয়েক শতাব্দীর মধ্যে ঘটা সম্ভব নয়। অ্যান্টার্কটিকা এত শীতল যে এমনকি তাপমাত্রা কয়েক ডিগ্রি বৃদ্ধি পেলেও, তাপমাত্রা সাধারণত বরফের গলনাঙ্কের নীচেই থাকবে। উচ্চ তাপমাত্রার ফলে আরও বেশি বৃষ্টিপাত হয়, যা তুষারের রূপে ঝরে পড়ে। এটি অ্যান্টার্কটিকায় বরফের পরিমাণ বাড়িয়ে তুলবে এবং সমুদ্রের তাপীয় প্রসারণ থেকে প্রত্যাশিত সমুদ্রপৃষ্ঠের উত্থানের প্রায় এক তৃতীয়াংশ কমে যাবে। ২০১০ এর দশকে দেখা গেছে, পূর্ব অ্যান্টার্কটিকায় বরফের স্তর বছরে পুরু হচ্ছে এবং পশ্চিম অ্যান্টার্কটিকায় বরফের স্তর বছরে পাতলা হয়েছে।  অ্যান্টার্কটিকার অবদান এবং ভবিষ্যতের সমুদ্র স্তর পরিবর্তনের জন্য, সমুদ্র স্তর বৃদ্ধি দেখুন। ধীরে ধীরে বরফ প্রবাহিত হওয়ায়, হিমস্তরের ভিতরে থাকা বরফের বয়স মূল হিমস্তরের বয়সের থেকে কম।।
তথ্যসূত্র
টীকা
সূত্র সমূহ
স্টিমলজে মসজিদ
ইতিহাস
স্টিমলজে মসজিদটি ১৮২৪ সালে ১ আহমেট শ্টিমজা সেন্টে শটাইম নদীর কাছে নির্মিত হয়। মসজিদটি ব্যাপকভাবে পরিবর্তিত হয়েছে। প্রবেশদ্বারের পাশে একটি বিশাল শক্তিশালী কংক্রিট উপগৃহ  নির্মাণ করা হয়। পাথর, মাটির মর্টার এবং কাঠের গুঁড়ো  (হাটুলা) এর পুরানো বারান্দাটিও  গুড়িয়ে ফেলা হয়। জিলানের আতিক মসজিদের মতো পরিবর্তনগুলি বাইরের চেয়ে ভিতরে থেকে বেশি দৃশ্যমান। নামাজঘর  অনেকাংশে পূর্বাবস্থায় তবে পুরানো কাঠের জানালাগুলির পরিবর্তে পুরানো কাঠের ফ্রেমেই প্লাস্টিকের জানালা প্রতিস্থাপন করা হয়েছে ।
উপঘরের গুলো গণনা না করে মসজিদে ৯টি জানালা রয়েছে।দেয়ালগুলি ২০০৪ সালে প্লাস্টার করা হয়েছিল এবং মেঝে থেকে জানালা পর্যন্ত আলংকারিক কাষ্ঠফ্লক দিয়ে সজ্জিত করা হয়। মিহরাবের শঙ্কুতে মুকারনা ("স্ট্যাল্যাক্টাইট ভল্টিং" নামেও পরিচিত) রয়েছে। তবে মিহরাব এবং পাশের দেয়ালের মাঝখানে  পুরানো মসজিদের মতোই কাঠের মিম্বরটি রয়ে গেছে।মিম্বরটিতে শঙ্কু এবং অন্যান্য জ্যামিতিক ছাঁচ রয়েছে। যার মধ্যে একটি ত্রিভুজাকার ছাঁচে একটি হেপ্টাগ্রাম সহ, ইমাম দ্বারা বর্ণনা করা হয়েছে যে "তারকার কোণগুলির বিচ্ছিন্নতা কোন ব্যাপার নয়, যাতে তারা আল্লাহর প্রতি তাদের পরিবেষ্টিত ভালবাসার অংশীদার হয়।"
মসজিদটির ভিতরের দিকে মাছের আঁশের মতো কাঠের তক্তার অষ্টভুজাকৃতির গম্বুজ দ্বারা ছাদ দেওয়া হয়েছে।গম্বুজের শীর্ষে একটি বৃত্তাকার কাঠের পট্ট জ্যামিতিকভাবে সজ্জিত এবং তিনটি ঘনকেন্দ্রিক বৃত্ত দ্বারা বেষ্টিত।ভিত্তি বরাবর পাশের প্রাচীরের উপরে একটি শীতাতপ যন্ত্র চলে। ২০০৬ উপঘরটিতে একটি বিশাল বৃত্তাকার গম্বুজ এবং নিজস্ব পৃথক জানালা দিয়ে মুয়েজ্জিন মাহফিলির সাথে সংযুক্ত হয়েছে। মিনারটি  হয় ১৯৯৬ সালে এবং একটি কংক্রিট-ইটের পিরামিডে শেষ হয় (সপ্তম এবং চূড়ান্ত স্তরের সমস্ত ইট); দুটি বারান্দায় মুকার্না খোদাই করা আছে এবং চূড়াটির শীর্ষে  একটি অর্ধচন্দ্র বসানো।
ধলাটুপি পায়রা
বিস্তৃতি
ধলাটুপি পায়রার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। একসময় বাংলাদেশ, ভারত, মায়ানমার, থাইল্যান্ড, লাওস, ভিয়েতনাম ও কম্বোডিয়ার ঘন বনাঞ্চলসমূহে এরা সন্তোষজনক পর্যায়ে থাকলেও বর্তমানে এসব দেশে এরা খুব কম সংখ্যায় অবশিষ্ট রয়েছে। চীনের হাইনান দ্বীপ ও দক্ষিণ-পূর্ব তিব্বতে একসময় এদের দেখা গেলেও সাম্প্রতিক সময়ে সেখানে এদের দেখতে পাওয়ার কোন রেকর্ড নেই; দেশটিতে সম্ভবত প্রজাতিটি বিলুপ্ত হয়েছে। মালয় উপদ্বীপে পাখিটি অনিয়মিত। ভারতের উড়িষ্যা ও তৎসংলগ্ন এলাকা এবং উত্তর-পূর্ব ভারতে এদের খুব কম সংখ্যায় দেখা যায়। বাংলাদেশে প্রধানত সিলেটের চিরসবুজ বনে এদের দেখা মেলে।
বিবরণ
ধলাটুপি পায়রা সাদা মাথাওয়ালা বাদামি বৃক্ষচারী পাখি। এর দৈর্ঘ্য কমবেশি ৩৬ সেন্টিমিটার, ডানা ২২ সেন্টিমিটার, ঠোঁট ১.৬ সেন্টিমিটার, পা ২.৪ সেন্টিমিটার ও লেজ ১৬.৫ সেন্টিমিটার। ওজন ৪৪০ গ্রাম। পুরুষ পাখি স্ত্রী পাখির চেয়ে দেখতে একটু আলাদা। পুরুষ পায়রার মাথার চাঁদি ও ঘাড়ের পেছনটা ধূসরাভ-সাদা। ঘাড়ের দিকে আঁশের মত সাজানো একগুচ্ছ পালক থাকে। কাঁধ-ঢাকনি ও ডানার পালক-ঢাকনি মেরুন-বাদামি রঙের, তার উপর সবজে-বেগুনি উজ্জ্বল আভা থাকে। ডানার প্রান্তের পালকগুলো ও কোমর কালচে স্লেট-রঙা। লেজ কালচে বাদামি। গলা, ঘাড়ের উপরিভাগ ও দেহতলের অবশেষ আঙুর ও তামাটে রঙের মেশানো। লেজতল-ঢাকনি কালচে স্লেট-ধূসর। স্ত্রী পায়রা কিছুটা ছোট ও অনুজ্জ্বল। মাথা চকচকে ফিকে পাটল-বেগুনির মিশ্রণসহ বাদামি-ধূসর। পুরুষ পাখি স্ত্রী উভয় পাখিরই চোখ হালকা পীত-হলুদ। চক্ষুগোলকের চামড়া নীল ও লালে মেশানো। চোখের কিনারা অত্যধিক উজ্জ্বল। ঠোঁট ও নখর ফিকে শিঙ-রঙের। ঠোঁটের গোড়া গোলাপি ও অন্যসব কবুতরের মত মাংসল পিণ্ডযুক্ত। পা ও পায়ের পাতা গাঢ় লাল। অপ্রাপ্তবয়স্ক ধলাটুপি পায়রার কপাল হালকা ধূসর রঙের। মাথার টুপি তামাটে বাদামি। পিঠ বাদামি ও ডানার প্রান্ত তামাটে রঙের। দেহতল ধূসর ও লালচে রঙে মেশানো।
বিচরণস্থল
ধলাটুপি পায়রা প্রধানত চিরসবুজ বনের পাখি। সমতলভূমি, পাহাড়ের পাদদেশ ও উঁচু পাহাড় চূড়া, সবখানেই এদের অবাধ বিচরণ। এছাড়া বনসংলগ্ন ঘাসবন, প্রান্তর, ফসলি জমি, নদীতীর ও সাগর-সৈকতেও এদের ঘুরে বেড়াতে দেখা গেছে। ঘন বাঁশবন এদের আরেকটি প্রিয় আবাস। প্যারাবনেও সচরাচর এদের দেখা মেলে। সাধারণত সমূদ্রসমতল থেকে প্রায় ১৬০০ মিটার পর্যন্ত এদের বিচরণ সীমাবদ্ধ। এরা ধীর তালে শক্তিশালী ডানা ঝাপটিয়ে উড়ে চলে। নরম স্বরে বিড়ালেরমত ডাকে।
খাদ্যাভ্যাস
ধলাটুপি পায়রা ফলভোজী। গভীর বনের পড়ে থাকা পাকা ফল খেয়েই এরা জীবনধারণ করে। তবে যে কোন ধরনের শস্যও এরা খেতে পারে। এছাড়া খাদ্যতালিকায় রয়েছে বীজ, কচি গুল্মে র ডগা, ধান, বাজরা, বাঁশবীজ, ডুমুর, জাম ইত্যাদি। অন্যসব কবুতর জাতীয় পাখির মত এরাও পানি শুষে পান করে, মুরগির মত পানি মুখে নিয়ে মাথা উঁচু করে গলাধকরণ করে না।
প্রজনন
সাধারণত মে থেকে আগস্ট মাস এদের প্রজনন ঋতু। স্থানভেদে প্রজনন মৌসুমে বিভিন্নতা দেখা যায়। এরা মূলত মাটি থেকে ২ মিটারের মধ্যে এলোমেলো বাসা করে। তবে উঁচু গাছ বা বাঁশঝাড়েও বাসা করতে পারে। সবসময় ঘন জঙ্গলে বাসা করে। বাসার মূল উপকরণ হল পাতা, তৃণ, কঞ্চি ও খড়। বাসার গড় পরিধি ২০-২৩ সেন্টিমিটার ও গভীরতা ৫-১০ সেন্টিমিটার হয়। বাসা বানানো হয়ে গেলে ১-২টি সাদা রঙের প্রায় গোলাকৃতির ডিম পাড়ে। ডিমের মাপ ৩.৭ × ২.৯ সেন্টিমিটার। পুরুষ ধলাটুপি পায়রাই ডিমে বেশি তা দেয়।
পরিযায়ন
কোন কোন জায়গায় এরা স্থানিক হলেও বাংলাদেশ, মায়ানমার ও থাইল্যান্ডে এরা পরিযায়ন করে বলে জানা গেছে। সে হিসাবে ধলাটুপি পায়রা স্বল্পদৈর্ঘ্যের পরিযায়ী।
বাংলাদেশের যৌথ অবদানে নির্মিত চলচ্চিত্রের তালিকা
যৌথ অবদানে নির্মিত চলচ্চিত্র বলতে মূলত দুই বা ততোধিক দেশের ও দেশের নাগরিকদের অবদানে নির্মিত চলচ্চিত্রকে বুঝায়। এসব চলচ্চিত্রে একাধিক দেশের প্রযোজক ছাড়াও একাধিক দেশের পরিচালক, অভিনয়শিল্পী, সঙ্গীতশিল্পী, সঙ্গীত পরিচালক ইত্যাদি থাকতে পারেন। যৌথ প্রযোজনার চলচ্চিত্রও যৌথ অবদানে নির্মিত চলচ্চিত্রের অংশ। নিম্নে বাংলাদেশের যৌথ অবদানে নির্মিত চলচ্চিত্রের তালিকা উপস্থাপন করা হলো:
সাই (দক্ষিণ কোরীয় শিল্পী)
পার্ক জায়ে-সাং যিনি সাই নামেই বেশি পরিচিত দক্ষিণ কোরীয় শিল্পী। গ্যাংনাম স্টাইল ও জেন্টলম্যান দিয়ে বিশ্ববাসীকে মাত করে দিয়েছেন এ শিল্পী। দুটি গানেই ইউটিউবে শতকোটিরও বেশি হিট পড়ে।
লাভলিনা বরগোঁহাই
লাভলিনা বরগোঁহাই (জন্ম ২রা অক্টোবর ১৯৯৭) একজন ভারতীয় অপেশাদার মহিলা বক্সার যিনি ২০১৮ এআইবিএ মহিলা বিশ্ব বক্সিং চ্যাম্পিয়নশিপ এবং ২০১৯ এর এআইবিএ মহিলা বিশ্ব বক্সিং চ্যাম্পিয়নশিপে ব্রোঞ্জ পদক জিতেছেন । তিনি নতুন দিল্লিতে অনুষ্ঠিত প্রথম ভারত ওপেন ইন্টারন্যাশনাল বক্সিং টুর্নামেন্টে অনুষ্ঠিত স্বর্ণপদক এবং গুয়াহাটিতে দ্বিতীয় ভারত ওপেন ইন্টারন্যাশনাল বক্সিং টুর্নামেন্টে রৌপ্য পদক জয় করেছেন।
তিনি আসাম থেকে অলিম্পিকের জন্য যোগ্যতা অর্জনকারী প্রথম মহিলা এবং শিব থাপার পরে রাজ্য থেকে দেশের প্রতিনিধিত্বকারী দ্বিতীয় বক্সার। ২০২০ সালে, তিনি ভারত সরকার দ্বারা মর্যাদাপূর্ণ অর্জুন পুরস্কারে ভূষিত হন। আসামের ষষ্ঠ ক্রীড়াবিদ হিসেবে এই সম্মান লাভ করেন লাভলিনা।
২০২১সালে অনুষ্ঠিত ২০২০ টোকিও অলিম্পিকে ব্রোঞ্জ পদক জেতেন ওয়াল্টার ওয়েট বিভাগে
প্রাথমিক জীবন
লাভলিনা ১৯৯৭ সালের ২রা অক্টোবর জন্মগ্রহণ করেছিলেন এবং আসামের গোলাঘাট জেলার বাসিন্দা। তার বাবা-মা হলেন টিকেন এবং মামনি বরগোঁহাই। তার বাবা টিকেন একজন ক্ষুদ্র ব্যবসায়ী; স্বভাবতই মেয়ের উচ্চাকাঙ্ক্ষাকে সমর্থন করার জন্য পরিবারকে অনেক আর্থিক লড়াই করতে হয়েছে। তার বড় যমজ বোন লিচা ও লিমাও কিকবক্সিংয়ে জাতীয় পর্যায়ে প্রতিযোগিতা করেছিলেন, কিন্তু পরিবারের আর্থিক কারণে তা এগিয়ে নিয়ে যেতে পারেননি। লাভলিনাও কিকবক্সার হিসাবে তাঁর কেরিয়ার শুরু করেছিলেন, তবে সুযোগ পেয়ে বক্সিংয়ে সরে যেতে শুরু করেছিলেন। স্পোর্টস অথরিটি অফ ইন্ডিয়া তার হাই স্কুল বারপাথার বালিকা উচ্চ বিদ্যালয়ে ট্রায়াল করেছিল, যেখানে লাভলিনা অংশ নিয়েছিলেন। প্রখ্যাত কোচ পদুম বোরো দ্বারা নির্বাচিত হয়ে ২০১২ সাল থেকে তিনি তার অধীনে প্রশিক্ষণ শুরু করেছিলেন।
বক্সিং ক্যারিয়ার
লভলিনার ক্যারিয়ারের সবচেয়ে বড় সুযোগ তখন এসেছিল যখন তাকে ২০১৮ কমনওয়েলথ গেমসের ওয়েলটারওয়েট বক্সিং বিভাগে অংশ নিতে নির্বাচিত করা হয়েছিল। কমনওয়েলথ গেমসে, তিনি কোয়ার্টার ফাইনালে যুক্তরাজ্যর বক্সার স্যান্ডি রায়ানের কাছে হেরেছিলেন। স্যান্ডি রায়ান শেষ পর্যন্ত সেই বিভাগে স্বর্ণ জেতেন। টোকিওতে আয়োজিত ২০২১ সালের ২০২০ গ্রীষ্মকালীন অলিম্পিকে ৬৯ কেজি বিভাগে তিনি অংশ গ্রহণ করেছেন এবং পদক জয় করেছেন।
বিশ্ব অলিম্পিক বাছাই ইভেন্ট
বরগোঁহাই মহিলা ৬৯ কেজি বক্সার, ২০২০র ১৫ ই অক্টোবর থেকে ৫ ডিসেম্বর পর্যন্ত ইতালির আসিসিতে প্রশিক্ষণ নিচ্ছেন মে - জুন ২০২১-তে নির্ধারিত বিশ্ব অলিম্পিক বাছাই ইভেন্টের জন্য
কলম্বো শাহীব সমাধি
কলম্বো শাহীব সমাধি ঢাকা জেলার সূত্রাপুরের ওয়ারীতে অবস্থিত একটি পুরাতন সমাধি ও বাংলাদেশের অন্যতম প্রত্নতাত্ত্বিক স্থাপনা। কলম্বো শাহীব সমাধি খ্রিস্টান সমাধিক্ষেত্রে অবস্থিত। খ্রিস্টান সমাধিক্ষেত্রে মূলত ছয় ধরনের সমাধির মধ্যে এর টাইপ হলো ‘এফ’। ১৭২৪ সালে কলম্বো সাহেব নামক জনৈক একজনকে এখানে সমাহিত করা হয়।
অবকাঠামো
কলম্বো শাহীব সমাধিটি মোঘল স্থাপত্যরীতিতে বর্গাকারভাবে তৈরি করা হয়েছে। এর চারদিকের প্রতিটি দেয়ালে ৪টি করে প্রবেশপথ রয়েছে। সমাধিক্ষেত্রটির সামনের অংশে নকশা অঙ্কিত পিলার রয়েছে। সামনে রয়েছে অষ্টাভুজাকৃতির একটি পিলার ও পিলারে একটি পরীর ছবি আঁকা রয়েছে। সমাধিক্ষেত্রটিতে বেশ কয়েকটি শিলালিপি দেখতে পাওয়া যায় যদিও সেগুলো কালের বিবর্তনে নষ্ট হয়ে গিয়েছে। পুরো সমাধিক্ষেত্রটি তিনটি ভিন্ন ভিন্ন সমাধির সমন্বয়ে তৈরি। যদি যখন সমাধিটি নির্মাণ করা হয়েছিল তখনকার কাঠামোর সাথে বর্তমান কাঠামোর অনেক পার্থক্য রয়েছে কারণ বিভিন্ন সময়ে সমাধিক্ষেত্রটির ক্ষতিসাধিত হয়েছিল।
কলম্বো শাহীব এর পরিচয়
ব্রাডলি বার্ট লিখেছেন "It stands namelessly, dominating the whole cemetery and jealously keeping watch over the three graves that lie within." অস্পষ্ট ভাবে জানা যায়, সমাধিটি কলম্বো সাহিব নামক একজন ব্যক্তির, যিনি কোম্পানির কর্মচারী ছিলেন। ১৮২৪ সালে বিশপ হেবার যখন খ্রিস্টান সমাধিক্ষেত্র, ঢাকা পরিদর্শন করেন, তখন তিনিও এই কলম্বো সাহিবের পরিচয় উদ্ঘাটন করতে পারেন নি।
জগদম্বী প্রসাদ যাদব
জগদম্বী প্রসাদ যাদব ঝাড়খণ্ডের একজন ভারতীয় জনতা পার্টির (বিজেপি) নেতা এবং ১৯৭৭ থেকে ১৯৭৯ পর্যন্ত রাজ্যের স্বাস্থ্য ও পরিবার কল্যাণ মন্ত্রী এবং তৎকালীন ভারতের মোড়রজী দেসাই সরকারের বাণিজ্য ও শিল্পমন্ত্রী ছিলেন। তিনি ঝাড়খণ্ডের গোদ্দা থেকে লোকসভায় নির্বাচিত হয়েছিলেন। ২০০২ সালে তাঁর মৃত্যুর সময় তিনি সরকারী ভাষা সম্পর্কিত সংসদীয় কমিটির আহ্বায়ক ছিলেন। তিনি বিহারের ভারতীয় জন সংঘের পাশাপাশি ১৯৮১ থেকে ১৯৮৪ পর্যন্ত বিহারের ভারতীয় জনতা পার্টির সভাপতি ছিলেন।
নাওয়া (স্থান)
নাওয়া (Nawa) ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬৯ মিটার (১২১০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে নাওয়া শহরের জনসংখ্যা হল ১৮,২২৬ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে নাওয়া এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
হেমিলিউকা হেরা
হেমিলিউকা হেরা, সেজব্রাশ ভেড়ার মথ বা হেরা বাকমোথ স্যাটারনিডাই পরিবারের একটি মথ । ১৮৪১ সালে থ্যাডিউস উইলিয়াম হ্যারিস এই প্রজাতিটি প্রথম বর্ণনা করেছিলেন। এটি উত্তর আমেরিকায় দক্ষিণ সাসকাচোয়ান পশ্চিম থেকে ব্রিটিশ কলাম্বিয়া, দক্ষিণে অ্যারিজোনা এবং নিউ মেক্সিকো পর্যন্ত পাওয়া যায়।
হেমিলিউকা হেরা হেরা এর লার্ভা আর্টেমিসিয়া ট্রাইডেনটাটা, ''এ. ত্রিপার্টিটা, লুপিনাস এবং এরিওগনাম'' খায়।
জয় প্রকাশ বর্মা
জয় প্রকাশ বর্মা ঝাড়খণ্ডের একজন ভারতীয় রাজনীতিবিদ এবং ঝাড়খণ্ড বিধানসভার সদস্য।
রশিদ রিদা
মুহাম্মদ রশিদ রিদা (محمد رشيد رضا; transliteration, Muḥammad Rashīd Riḍāʾ; উসমানীয় সিরিয়া, ২৩ সেপ্টেম্বর ১৮৬৫ বা ১৮ অক্টোবর১৮৬৫ –মিশর, ২২ আগস্ট ১৯৩৫) একজন মুসলিম সংস্কারক। তার ধারণাগুলো ইসলামি রাষ্ট্রের রাজনৈতিক দর্শন তৈরিতে ২০শ শতাব্দীর ইসলামি চিন্তাবিদদের উপর প্রভাব ফেলেছে। বলা হয় যে রশিদ রিদা তার প্রজন্মের সবচেয়ে প্রভাবশালী ও বিতর্কিত পণ্ডিত। তিনি সালাফি আন্দোলন ও কায়রোতে মোহাম্মদ আবদুহ কর্তৃক প্রতিষ্ঠিত ইসলামি আধুনিকতাবাদ আন্দোলন দ্বারা প্রভাবিত ছিলেন।
রশিদ রিদা উসমানীয় সাম্রাজ্যের অন্তর্গত উসমানীয় সিরিয়ার ত্রিপলির নিকটবর্তী আল কালামুনের জন্মগ্রহণ করেন। তার প্রথমদিককার শিক্ষাজীবন প্রথামাফিক ইসলামি বিষয় দ্বারা সম্পন্ন হয়। ১৮৮৪-৫ সালে জামাল উদ্দিন আফগানি ও মোহাম্মদ আবদুহ কর্তৃক প্রকাশিত আল উরওয়া আল উসকা নামক পত্রিকায় প্রকাশ পান। ১৮৯৭ সালে আবদুহর সাথে কাজ করার জন্য তিনি কায়রোর উদ্দেশ্যে সিরিয়া ত্যাগ করেন। পরের বছর তারা আল মানার নামক সাপ্তাহিক (পরে মাসিক) প্রকাশ করেন। ১৯৩৫ সালে মৃত্যুর আগ পর্যন্ত তিনি এই পত্রিকায় কাজ করেছেন।
মোহাম্মদ আঘা জেলা
মোহাম্মদ আঘা জেলা (পশতু: د محمد اغه ولسوالی; দারি: ولسوالی محمد آغا) আফগানিস্তানের লগার প্রদেশের একটি জেলা। এটি কাবুল প্রদেশের দক্ষিণে অবস্থিত। জেলাটির রাজধানী শহরের নাম হচ্ছে মোহাম্মদ আঘা।
ভৌগোলিক অবস্থান
মোহাম্মদ আঘা জেলা লগার প্রদেশের উত্তর অংশে অবস্থিত, কাবুল শহর থেকে প্রায় ৩৫ কিলোমিটার দূরে বা প্রায় এক ঘণ্টার পথ, যেটি ১৮৮ মিটার উচ্চতায় অবস্থান করছে। জেলাটি ১৭টি ভাগে বিভক্ত (জারঘুন শর, দেহ নও, মোঘল খাইল, কালা শেখাক, কালা আহমদ জাই, মোহাম্মদ আঘা, কোতুবখেল, গোমারান, সাফদ সাঙ্গ, আব্বাজাক, সুরুখ আবাদ, দেওয়ালক, সুরখাব, বার্গ, আবপারান, দস্তক ও কারেজ), 8 টি প্রধান গ্রাম এবং ১৫ টি উপ-গ্রাম রয়েছে।
জনসংখ্যার উপাত্ত
২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১০১,০০০ জন এর মত। যার মধ্যে জাতিগত পশতুন সম্প্রদায়ের প্রায় ৬০% এবং অবশিষ্ট ৪০% তাজিক সম্প্রদায়ের লোকজনের বসবাস।
ফ্যালকন ৯
ফ্যালকন ৯ পৃথিবী নিন্ম কক্ষপথে (এলইও) ২২,৮০০ কিলোগ্রাম (৫০,৩০০ পাউন্ড), ভূ-সমলয় স্থানান্তর কক্ষপথে (জিটিও) ৮,৩০০ কেজি (১৮,৩০০ পাউন্ড) এবং প্রথম স্তর পুনরুদ্ধার করার পরে জিটিওতে ৫,৫০০ কেজি (১২,১০০ পাউন্ড) পে-লোড বহন করতে সক্ষম। সবচেয়ে ভারী জিটিও পেলোড হিসাবে ৬,৭৬১ কেজি (১৪,৯০৫ পাউন্ড) ওজনের ইন্টেলস্যাট ৩৫ই ও ৭,০৭৫ কেজি (১৫,৫৯৮ পাউন্ড) ওজনের টেলস্টার ১৯ভি বহন করেছে। দ্বিতীয়টি ভূ-সমলয় উচ্চতার নীচে অ্যাপোজি অর্জনের জন্য একটি নিম্ন-শক্তি জিটিওতে উৎক্ষেপণ করা হয়, যখন প্রাক্তনটি একটি সুবিধাজনক অতিউচ্চ-ভূসমলয় স্থানান্তর কক্ষপথে উৎক্ষেপণ করা হয়।
২০০৮ সালে স্পেসএক্স ফ্যালকন ৯ এবং ড্রাগন ক্যাপসুল ব্যবহার করে আন্তর্জাতিক স্পেস স্টেশনে (আইএসএস) পণ্য সরবরাহ করতে নাসার বাণিজ্যিক অরবিটাল ট্রান্সপোর্টেশন সার্ভিসেস (সিওটিএস) কর্মসূচীতে একটি বাণিজ্যিক পুনর্বাসনের পরিষেবা (সিআরএস) চুক্তি অর্জন করে। এই চুক্তির আওতায় প্রথম অভিযানটি ২০১২ সালের ৮ ই অক্টোবর চালু হয়। ফ্যালকন ৯ "বিভাগ ৩" হিসাবে ন্যাশনাল সিকিউরিটি স্পেস লঞ্চ কর্মসূচী ও নাসা লঞ্চ সার্ভিস কর্মসূচীর জন্য স্বীকৃত, যা নীতিমালা, সবচেয়ে গুরুত্বপূর্ণ ও সবচেয়ে জটিল নাসা অভিযান উৎক্ষেপণ করতে পারে। ফ্যালকন ৯ বিশ্বের বিভিন্ন উৎস দ্বারা বিশ্বের উন্নত মহাকাশ উৎক্ষেপণ যান হিসাবে বিবেচিত হয়।   ২০২০ সাল পর্যন্ত, ফ্যালকন ৯-এর বর্তমান সমস্ত মার্কিন যুক্তরাষ্ট্রে রকেটগুলির মধ্যে সর্বাধিক উত্তোলন ক্ষমতা রয়েছে এবং এটি আন্তর্জাতিক স্পেস স্টেশনে মানুষকে পরিবহনের জন্য সম্পূর্ণরূপে অনুমোদিত একমাত্র মার্কিন রকেট   এবং (২০২০ সালের ডিসেম্বর পর্যন্ত) একমাত্র বাণিজ্যিক রকেট, যা মানুষকে কক্ষপথে নিয়ে যায়।
সংস্করণ ১.০ নকশার পাঁচটি রকেট জুন ২০১০ সাল থেকে মার্চ ২০১৩ সাল পর্যন্ত উৎক্ষেপণ করা হয়। সংস্করণ ১.১ ২০১৩ সালের সেপ্টেম্বর থেকে জানুয়ারী ২০১৬ পর্যন্ত পনেরটি উৎক্ষেপণ পরিচালনা করে। এই সংস্করণটির মধ্যে বেশ কয়েকটি অতিরিক্ত উন্নয়ন সহ "ফুল থ্রাস্ট" সংস্করণ ২০১৫ সালের ডিসেম্বর থেকে পরিষেবাতে রয়েছে। সর্বশেষ "ফুল থ্রাস্ট" সংস্করণ, ব্লক ৫ রকেটকে ২০১৮ সালের মে মাসে উৎক্ষেপণ করা হয়। এটি পুনরুদ্ধার ও পুনঃব্যবহারে সহায়তা করতে ইঞ্জিনের চাপ, উন্নত অবতরণ পা এবং অন্যান্য ছোট ছোট উন্নত বৈশিষ্ট্যযুক্ত। ফ্যালকন হেভি ডেরিভেটিভ ২০১৮ সালের ফেব্রুয়ারি মাসে প্রবর্তিত হয়, এর কেন্দ্রের মূল হিসাবে একটি শক্তিশালী ফ্যালকন ৯ রকেটের প্রথম স্তর ব্যবহৃত হয়, যা বুস্টার হিসাবে ব্যবহৃত দুটি আদর্শ ফ্যালকন ৯ এর প্রথম স্তরের সাথে সংযুক্ত। স্পেসএক্স শেষ পর্যন্ত ফ্যালকন হেভি এবং ফ্যালকন ৯ রকেটকে স্টারশিপ ব্যবস্থা দ্বারা প্রতিস্থাপন করার পরিকল্পনা করেছে।
হেমিলিউকা জুনো
হেমিলিউকা জুনো (জুনো বক মথ) স্যাটারনিডাই পরিবারের একটি পোকা    । ১৮৭২ সালে আলফিয়াস স্প্রিং প্যাকার্ড এই প্রজাতিটি প্রথম বর্ণনা করেছিলেন।প্রজাতিটির মধ্যে পিউপা দশা লক্ষণীয়। এদের প্রধানত মধ্য এবং উত্তর আমেরিকা অঞ্চলে দেখা যায়।
হেমিলিউকা জুনোর MONA বা Hodges নম্বর হল 7735।
নাটালিয়া ওরেইরো
নাটালিয়া মারিসা ওরেইরো ইগলেসিয়াস (জন্ম ১৯ মে ১৯৭৭) একজন উরুগুয়েয়ীয় গায়ক, অভিনেত্রী এবং ফ্যাশন ডিজাইনার। ওরেইরো টেলিনোভেলাসে তার কর্মজীবন শুরু করেন। ২০০৮ সাল থেকে তিনি প্রাথমিকভাবে চলচ্চিত্রে কাজ শুরু করেন। ওরেইরো গ্রিনপিস এবং ইউনিসেফের মতো সংস্থাগুলির জন্য সামাজিক সচেতনতামূলক অনুষ্ঠান করেন, যা পরবর্তীতে তাকে সেপ্টেম্বর ২০১১ সালে আর্জেন্টিনা এবং উরুগুয়ের রাষ্ট্রদূত মনোনীত করেছিল। ইস্কুয়ার ম্যাগাজিনের "দ্য সেক্সিয়েস্ট ওমেন অ্যালাইভ অ্যাটলাস" তালিকায় তাকে অন্তর্ভুক্ত করেছিল।
ইউনিভার্সিটি অব গ্লোবাল ভিলেজ
বিশ্ববিদ্যালয়ের চ্যান্সেলর রাষ্ট্রপতি আবদুল হামিদ ২০১৭ সালের ১৪ নভেম্বর জাহাঙ্গীর আলম খানকে নতুন উপাচার্য হিসেবে চার বছরের জন্য নিয়োগ প্রদান করেন।
আফগানিস্তানের ভাষা
thumb|right|350px|আফগানিস্তানে প্রচলিত ভাষাসমূহ ([[সিআইএ ওয়ার্ল্ড ফ্যাক্টবুক থেকে ) {{legend|#58D87B|৫০% ফার্সি (দারি)}} {{legend|#665600|৩৫% পশতু}} {{legend|#C3272B|।৮% উজবেক}} {{legend|#FDA51F|৩% তুর্কমেন}} {{legend|#D8C3C8|৪% বেলুচি}}     ২% অন্যান্য (নুরিস্তানি, পাশাই, ব্রাহুই, ইত্যাদি) ]]আফগানিস্তানে মূলত ইন্দো-ইউরোপীয় ভাষাসমূহ কথিত হলেও আলতায়ীয় ভাষারও দেখা মেলে।
ইন্দো-ইউরোপীয় ভাষার মধ্যে পশতু ভাষা দেশটির মধ্যভাগে পূর্ব থেকে পশ্চিম পর্যন্ত বিস্তৃত। পশতু অঞ্চলের উত্তরে ফার্সি (স্থানীয় নাম দারি) এবং দক্ষিণে বালুচি ভাষা প্রচলিত। আর কাবুল থেকে উত্তর-পূর্বে চীন সীমান্ত পর্যন্ত দার্দিক, নুরিস্তানি ও পামির ভাষাগুলি প্রচলিত।
আলতায়ীয় ভাষার মধ্যে উজবেক, তুর্কমেন, খোরাসানি তুর্কি উত্তরের সমভূমিতে প্রচলিত। হেরাতের দক্ষিণে মঙ্গোলীয় ভাষার একটি উপভাষা প্রচলিত।
এছাড়া বিছিন্ন কিছু অঞ্চলে সেমীটিক ভাষা আরবি, এবং দ্রাবিড় ভাষা ব্রাহুই প্রচলিত।
১ম মেরিল-প্রথম আলো পুরস্কার
এই আয়োজনে ১৫টি বিভাগে পুরস্কার প্রদান করা হয়। ১১টি বিভাগে পাঠক জরিপের মাধ্যমে জনপ্রিয় ও সেরাদের নির্বাচন করা হয়। পাঠক জরিপ শাখায় মনোনীতদের নির্দিষ্ট কোন কাজের জন্য নয়, বরং পূর্ববর্তী বছরের সামগ্রিক কাজের জন্য মনোনয়ন দেওয়া হয়। সমালোচকদের বিচারে ৪টি বিভাগে পুরস্কার প্রদান করা হয়। তারিক আনাম খান সমালোচক শাখায় সেরা নাট্যকার ও সেরা টিভি অভিনেতা বিভাগে দুটি পুরস্কার লাভ করেন।
সমালোচক পুরস্কার
থাম্ব|120px|ডান|[[তারিক আনাম খান সেরা নাট্যকার ও সেরা টিভি অভিনেতা (সমালোচক) বিভাগে দুটি পুরস্কার লাভ করেন।]]
সামুয়েল পাতি হত্যাকাণ্ড
২০২০ সালের ১৬ অক্টোবরে পশ্চিম ইউরোপের রাষ্ট্র ফ্রান্সের রাজধানী প্যারিসের শহরতলী কোঁফ্লঁস-সাঁত-অনরিন-এ (Conflans-Sainte-Honorine) ফরাসি মাধ্যমিক বিদ্যালয়ের শিক্ষক সামুয়েল পাতি-র হত্যাকাণ্ড সংঘটিত হয়। ইউরোপে ইসলামী সন্ত্রাসবাদ কর্মকাণ্ডের অংশ হিসেবে পাতিকে ছুরি দিয়ে হত্যা করা হয় এবং শিরশ্ছেদ করা হয়। হত্যাকারী ১৮ বছর বয়সী আব্দুল্লাখ আবুয়েদোভিচ আনজোরভ (Abdoullakh Abouyedovich Anzorov) একজন রাশিয়ায় জন্ম নেওয়া চেচেন-বংশোদ্ভূত মুসলিম ও ফ্রান্সে আশ্রয় নেয়া শরণার্থী ছিলেন। হত্যার কয়েক মিনিট পরে পুলিশ আনজোরভকে গুলি করে হত্যা করে। এই হত্যাকাণ্ডের কারণ হচ্ছে, পাতি মত প্রকাশের স্বাধীনতার উপর একটি পাঠের অংশ হিসেবে তার শিক্ষার্থীদের সামনে শার্লি এবদো নামক ফরাসি সাপ্তাহিকীতে প্রকাশিত ইসলামের নবী মুহাম্মদের একটি ব্যঙ্গচিত্র প্রদর্শন করেছিলেন।
এই হত্যাকাণ্ডের প্রতিক্রিয়ায় ফ্রান্সের রাষ্ট্রপতি এমানুয়েল মাক্রোঁ বলেন যে এই ঘটনা "একটি স্বভাবগত ইসলামি সন্ত্রাসী হামলা", এবং "শিশুদের বাকস্বাধীনতা শেখানোর জন্য আমাদের স্বদেশীকে হত্যা করা হয়েছে"। এই হত্যাকাণ্ড সাম্প্রতিক বছরগুলিতে ফ্রান্সে সংঘটিত বেশ কয়েকটি সন্ত্রাসবাদী হামলার একটি, এবং এটি ফরাসি সমাজ এবং রাজনীতিতে বিতর্কের সৃষ্টি করেছে।
অপরাধের শিকার
সামুয়েল পাতি ১৯৭৩ সালে মধ্য ফ্রান্সের আলিয়ে দেপার্ত্যমঁ-র মুলাঁ শহরে জন্মগ্রহণ করেন। তিনি ফ্রান্সের রাজধানী প্যারিস নগরীর ৩০ কিলোমিটার (১৯ মাইল) উত্তর-পশ্চিমে কোঁফ্লঁস-সাঁত-অনরিন শহরে (Conflans-Sainte-Honorine) অবস্থিত কোলেজ বোয়া দোন (Collège Bois-d'Aulne) নামক মাধ্যমিক বিদ্যালয়ে ৫ বছর ধরে শিক্ষকতা করছিলেন। সেখানে তিনি ইতিহাস, ভূতত্ত্ব ও পৌরনীতি শেখাতেন।  তিনি মাধ্যমিক বিদ্যালয় থেকে দশ মিনিট দূরে, ভাল-দোয়াজ (Val-d'Oise) দেপার্ত্যমঁ-র ছোট শহর এরাইনি-তে (Éragny) বাস করতেন। তিনি বিবাহিত ছিলেন এবং তাঁর পাঁচ বছরের একটি পুত্রসন্তান আছে।
হত্যাকাণ্ডের দিকে নিয়ে যাওয়া ঘটনাসমূহ
পাতি ২০২০ সালের অক্টোবরের শুরুতে তার নীতিশাস্ত্র এবং পৌরনীতি শিক্ষার ক্লাসে ফরাসি জাতীয় পাঠ্যক্রম অনুযায়ী মত প্রকাশের স্বাধীনতার বিষয়ে পাঠদান করছিলেন। পাঠ চলাকালে তিনি তার কিছু কিশোর ছাত্রকে ব্যাঙ্গাত্মক সাপ্তাহিক সাময়িকী শার্লি এবদো থেকে ইসলামের নবী মুহাম্মদের একটি ব্যঙ্গচিত্র দেখান।   ব্যঙ্গচিত্র দেখানোর আগে পাতি মুসলিম ছাত্রদের চাইলে শ্রেণীকক্ষ ছেড়ে চলে যাওয়ার প্রস্তাব জানিয়েছিলেন। একজন ছাত্রের মতে, ২০১৫ সালে শার্লি হেবদোতে সন্ত্রাসী হামলার পর থেকে প্রতি বছর তিনি এই ব্যঙ্গচিত্রগুলি দেখাতেন। অনেক মুসলমানের কাছে মুহাম্মদের যে কোন রকম চিত্রায়ন নিন্দনীয়।
কিছু সূত্র অনুসারে, পাতি তার ছাত্রদের দুটি ব্যঙ্গচিত্র দেখিয়েছেন, যার মধ্যে একটিতে মুহাম্মদকে নগ্ন অবস্থায় জননাঙ্গকে প্রকাশিত করে দেখানো হয়েছে, যদিও শ্রেণীকক্ষে ঠিক কি উপস্থাপন করা হয়েছে তা নিয়ে বিভিন্ন মত রয়েছে। ব্রাহিম শ্নিনা (Brahim Chnina) নামে একজন ছাত্রীর পিতা পাতি-র বিরুদ্ধে ছাত্রদের কাছে পর্নোগ্রাফি ছড়ানোর অভিযোগ আনেন এবং পুলিশের কাছে একটি ফৌজদারি অভিযোগ দায়ের করেন। পাতি মানহানির অভিযোগ দায়ের করে এর বিরুদ্ধে সাড়া দেন। শ্নিনা ইউটিউব এবং ফেইসবুকে দাবি করেন যে পাতি মুহাম্মদের নগ্ন একটি ছবি প্রদর্শন করেছিলেন, তিনি পাতি-র নাম উল্লেখ করেন এবং স্কুলের ঠিকানা দেন।  তিনি তার সাথে যোগ দিতে এবং শিক্ষকের বিরুদ্ধে সংগঠিত হতে অন্যান্য অভিভাবকদের উৎসাহিত করেন, এবং পাতি-কে একজন দুর্বৃত্ত  হিসেবে বর্ণনা করেন।
গ্রঁঁদ মোস্কে দ্য পঁঁতাঁ (Grande Mosquée de Pantin) পাতিকে হুমকি দিয়ে খুনের এক সপ্তাহ আগে তার ফেসবুক পাতায় একটি ভিডিও প্রকাশ করে। মুহম্মদের ব্যঙ্গচিত্র দেখানোয় শিক্ষকের বিরুদ্ধে এবং স্কুলের প্রিন্সিপালের সাথে দেখা করার দাবিতে অভিভাবকগণ স্কুলের সামনে প্রতিবাদ করছিলেন। গ্র্যান্ড মসজিদ ডি প্যান্টিন মসজিদের ইমাম এবং ফ্রান্সের ইমামদের কাউন্সিলের (Conseil des imams de France) একজন সদস্য আব্দেলহাকিম সেফ্রিউয়ি (Abdelhakim Sefrioui) এই প্রতিবাদে অভিভাবকদের সাথে ছিলেন। সেফ্রিউয়ি একটি ভিডিওতে কলেজের প্রশাসনের নিন্দা জানিয়েছিলেন এবং সামুয়েল পাতিকে "দুর্বৃত্ত" (voyou) বলে অভিহিত করেছিলেন। তিনি স্কুল থেকে সামুয়েল পাতির বহিষ্কার দাবি করেন। এর আগে অভিভাবক ব্রাহিম চ্‌নানি বারবার "voyou" (দুর্বৃত্ত) শব্দটি উল্লেখ করেছিলেন। হত্যাকাণ্ডের কয়েক ঘণ্টা পর ভিডিওগুলো সরিয়ে নেয়া হয়। ব্রাহিম শ্নিনা স্কুলের বিরুদ্ধেও একটি অভিযোগ দায়ের করেন এবং জনগণকে স্কুলে এসে প্রতিবাদ করতে উৎসাহিত করেন। স্কুলের প্রধান শিক্ষক, শিক্ষক সামুয়েল পাতি এবং ফ্রান্সের শিক্ষা কর্তৃপক্ষের একজন কর্মকর্তার মধ্যে একটি সভা অনুষ্ঠিত হয়েছিল। এছাড়াও শ্নিনা পাতির পাঠ্যসূচি সম্পর্কে একটি আইনি অভিযোগ দায়ের করেন, যার ফলে শিক্ষক সামুয়েল পাতি স্কুলের প্রধান শিক্ষকের সাথে মিলে স্থানীয় থানায় যান। পাতি তদন্তকারীদের বলেন যে তিনি অভিযোগটি বুঝতে পারছেন না কারণ পাতি যেদিন কার্টুনটি দেখিয়েছিল সেদিন ব্রাহিম শ্নিনার মেয়ে শ্রেণীকক্ষেই ছিল না।
অপরাধী
অপরাধী আবদুল্লাখ আবুয়েদোভিচ আনজোরভ (Abdoullakh Abouyedovich Anzorov) একজন ১৮ বছর বয়সী তরুণ। তিনি একজন চেচেন জাতির লোক, তিনি রাশিয়ার মস্কোতে জন্মগ্রহণ করেন, এবং ফ্রান্সে শরণার্থী হিসেবে আসেন। চেচনিয়া হল রাশিয়ান ফেডারেশন বা রাশিয়ার অধীনে থাকা একটি মুসলিম সংখ্যাগরিষ্ঠ প্রজাতন্ত্র।
আবদুল্লাখ আনজোরভ ১২ বছর আগে একজন ৬ বছরের বালক হিসেবে শরণার্থী মর্যাদা নিয়ে ফ্রান্সে এসেছিলেন। তিনি খুনের ঘটনাস্থল থেকে প্রায় ১০০ কিলোমিটার (৬২ মাইল) দূরে নরমাঁদির (Normandy) ম্যাডেলিন (Madeleine) জেলায় এভঘ (Évreux) শহরে বাস করতেন, এবং শিক্ষক বা স্কুলের সাথে তার কোন আপাত সম্পর্ক ছিল না।
আনজোরভের পরিবার চেচনিয়ার শালাঝি (Shalazhi) গ্রাম থেকে এসেছে। আব্দুল্লাখের বাবা আবুজেজিদ (Abuezid) প্রথমে মস্কো এবং পরে প্যারিসে চলে আসেন। তার সৎ বোন ২০১৪ সালে সিরিয়ায় আইএসআইএসে যোগ দান করেছিল।  ২০২০ সালের মার্চ মাসে পরিবারটি ফ্রান্সে শরণার্থীর মর্যাদা এবং ১০ বছরের রেসিডেন্সি কার্ড পায়।  নিরাপত্তা সংস্থাগুলো আব্দুল্লাখকে লক্ষ্য করেনি, যদিও তাকে এর আগে ছোটখাটো অসদাচরণের অভিযোগে আদালতে হাজির করা হয়েছিল।
হামলার আগে তিনি সিরিয়ার দুই অজ্ঞাত পরিচয় জিহাদির সাথে যোগাযোগ রাখছিলেন, যার মধ্যে একজন রুশভাষী ছিলেন, আইপি এড্রেস দিয়ে এই লোকের অবস্থান জানা গেছে, তার অবস্থান ছিল ইদলিবে (Idlib), যা হাই'আত তাহরির আল-শাম (Hay'at Tahrir al-Sham) নামক সন্তাসবাদী সংগঠনের শেষ জিহাদি ঘাঁটি ছিল। তিনি রুশ ভাষায় একটি অডিও বার্তায় এই হামলার দায় স্বীকার করেন, যেখানে তিনি বলেন যে তিনি একজন শহীদ হতে প্রস্তুত এবং তিনি সামুয়েল পাতির নবীকে অপমানজনক হিসেবে দেখানোর "প্রতিশোধ" নিয়েছেন। ইনস্টাগ্রামে প্রচারিত একটি ভিডিওতে তিনি ইসলামিক স্টেটের কথা উল্লেখ করেছিলেন।
হত্যা ও শিরোশ্ছেদ
২০২০ সালের ১৬ অক্টোবর পাতির বাকস্বাধীনতা বিষয়ে ক্লাসের দেড় সপ্তাহ পরে, আনজোরভ পাতির স্কুলের গেটের বাইরে অপেক্ষা করেন এবং বেশ কয়েকজন ছাত্রকে পাতিকে চিনিয়ে দিতে বলেন। এরপর স্কুল থেকে বের হওয়ার সময় তিনি পাতিকে অনুসরণ করেন। বিকাল ৫টার দিকে আনজোরভ পাতি যে স্কুলে শিক্ষকতা করেন সেই স্কুলের কাছাকাছি একটি রাস্তায় তাকে ৩০ সেন্টিমিটার (১২ ইন) মাপের একটি ছুরি দিয়ে হত্যা করেন এবং তাকে শিরশ্ছেদ করেন।  শিরোশ্ছেদ ছাড়াও আনজোরভ পাতির মাথা, তলপেট ও হাতে অনেকগুলো ক্ষতের সৃষ্টি করে। প্রত্যক্ষদর্শীরা পুলিশকে জানিয়েছে, হামলার সময় তারা হত্যাকারী "আল্লাহু আকবর" বলে চিৎকার করছিল।
তাৎক্ষণিক পরবর্তী ঘটনা
হত্যাকাণ্ডের কয়েক মিনিট পরে, "@Tchetchene_270" ছদ্মনাম থেকে টুইটারে পাতির কাটা মস্তকের ছবি পোস্ট করা হয়। (সন্ত্রাসবাদ বিরোধী আইনজীবী জাঁ-ফ্রাঁসোয়া রিকার্ড @Tchetchene_270 আইডিটিকে আব্দুললাখ আনজোরভের বলে শনাক্ত করেছেন)। তিনি টুইটারে পাতির কাটা মাথার একটি ছবি পোস্ট করেছেন। ছবিটি এই বার্তাসহ পোস্ট করা হয়েছে:"পরম দয়ালু, পরম ক্ষমাশীল আল্লাহর নামে.... (বিসমিল্লাহ্‌)। কাফেরদের নেতা ম্যাক্রোঁর উদ্দেশ্যে (বলছি), আমি তোমাদের নরকের কুকুরগুলোর (hellhounds) একজনকে হত্যা করেছি যারা মুহাম্মদকে ছোট করার সাহস দেখায়, তোমাদের উপর আল্লাহ্‌র কঠোর শাস্তি বর্ষিত হবার আগে এদেরকে শান্ত করুন।"
কয়েক মিনিট পরে, কনফলান্স-সেন্ট-অনারের (Conflans-Sainte-Honorine) কাছে এরাগনিতে (Éragny) ঘটনাস্থল থেকে প্রায় ৬০০ মিটার (৬৬০ গজ) দূরে আনজোরভকে পুলিশের মুখোমুখি হন, এবং পুলিশ তাকে গ্রেফতার করার চেষ্টা করে।  আনজোরভ একটি এয়ার রাইফেল দিয়ে পুলিশকে গুলি করেন এবং ছুরি দিয়ে তাদেরকে বিদ্ধ করার চেষ্টা করেন। এর জবাবে পুলিশ তাকে নয় বার গুলি করে হত্যা করে।  আনজোরভের ফোনে তারা তার দায়বদ্ধতার দাবি করা একটি লেখা এবং পাতির মৃতদেহের ছবি খুঁজে পায়।
তদন্ত এবং গ্রেফতার
এরপর তদন্তের জন্য ১৬ জনকে আটক করা হয়। তাদের মধ্যে ছিলেন আনজোরভের পিতামহ-পিতামহী, পিতামাতা এবং ১৭ বছর বয়সী ভাই। এছাড়াও ফরাসি সন্ত্রাস বিরোধী পুলিশের কাছে একজন ইসলামপন্থী জঙ্গি হিসেবে পরিচিত আব্দেলহাকিম সেফ্রিউয়িকে, পাতি-র ক্লাসে একজন শিক্ষার্থীর পিতা ও পাতির বিরুদ্ধে ফতোয়া জারি করেছিলেন সন্দেহে ব্রাহিম শ্নিনাকে, এবং অর্থের বিনিময়ে হত্যাকারীকে পাতিকে চিনিয়ে দেয়ার সন্দেহে চারজন শিক্ষার্থীকে গ্রেফতার করা হয়।
ফরাসি প্রতিক্রিয়া
পাতির পরিবারের সাথে পরামর্শ করে ২১শে অক্টোবর একটি বিদায় অনুষ্ঠান ঠিক করা হয়।
ফরাসি প্রেসিডেন্ট এমানুয়েল মাক্রোঁ যে স্কুলে পাতি কাজ করতেন সেখানে পরিদর্শন করেন এবং বলেন যে ঘটনাটি "একটি সাধারণ ইসলামী সন্ত্রাসবাদী হামলা"। তিনি আরও বলেন, "শিশুদের বাক স্বাধীনতা শেখানোর জন্য আমাদের স্বদেশীকে হত্যা করা হয়েছে"।
ফরাসী শিক্ষামন্ত্রী জঁ-মিশেল ব্লঁঁকে (Jean-Michel Blanquer) এই হত্যাকাণ্ডকে "সামগ্রিকভাবে ফরাসি জাতির উপর হামলা" বলে অভিহিত করেন। মাধ্যমিক বিদ্যালয় শিক্ষক ইউনিয়নের সভাপতি জঁ-রেমি জিরার (Jean-Rémi Girard) বলেন যে শিক্ষকরা "বিধ্বস্ত" হয়েছেন, কিন্তু তারা ভীত হবেন না।
ফ্রান্সের সন্ত্রাসবিরোধী প্রসিকিউটর বলেছেন যে শিক্ষককে "শিক্ষকতার জন্য হত্যা করা হয়েছে" এবং এই হামলা ছিল মতপ্রকাশের স্বাধীনতার নীতির উপর হামলা।
শার্লি এবদো সাপ্তাহিকী তাদের "আতঙ্ক এবং বিদ্রোহ" ("horror and revolt") প্রকাশ করে একটি বিবৃতি প্রকাশ করে এবং পাতি-র পরিবার এবং বন্ধুদের প্রতি তাদের সমর্থন প্রদান করে। ফ্রান্সের অনেক মুসলমান ও ইসলাম ধর্মীয় নেতা এই ঘটনার নিন্দা জানিয়েছেন।
ফরাসি পুলিশ ঘোষণা করে যে সামাজিক যোগাযোগ মাধ্যমে ৮০টিরও বেশি বার্তা রয়েছে যারা হামলাকারীকে সমর্থন করছে।
ফ্রান্সের স্বরাষ্ট্রমন্ত্রী জেরাল দারমানাঁ (Gérald Darmanin) গ্রঁ মোস্কে দ্য পঁতাঁ মসজিদটিকে ছয় মাসের জন্য বন্ধ রাখার আদেশ দেন। প্যারিসের ঠিক উত্তরে অবস্থিত প্রায় ১,৫০০ জন মসজিদগামী উপাসক রয়েছে। সামুয়েল পাতি-র বিরুদ্ধে উস্কানিমূলক ভিডিও প্রকাশ করার কারণে মসজিদটি বন্ধ করে দেওয়া হয়। ইমাম আব্দেলহাকিম সেফ্রিউয়ির বিরুদ্ধে তদন্ত চলছে এবং তাকে গ্রেফতার করা হয়েছে। মসজিদটি হত্যাকাণ্ডের পর এর বার্তাগুলি সরিয়ে ফেলে এবং ভিডিও প্রকাশের জন্য "অনুতাপ" প্রকাশ করে এবং এর পরিবর্তে শিক্ষক হত্যার নিন্দা জানিয়ে একটি ঘোষণা প্রকাশ করে।
হত্যাকাণ্ডের দুই দিন পর প্রতিরক্ষা পরিষদ (defence council) ২৩১ জন বিদেশী নাগরিককে বহিষ্কারের আদেশ দেয়, যারা ফিচে এস রেজিস্টারে নিরাপত্তা বাহিনীর কাছে পরিচিত ছিল (Fiche S বা এস কার্ড হল আইন রক্ষাকারী বাহিনী কর্তৃক আরোপিত একটি চিহ্ন যার দ্বারা জাতীয় নিরাপত্তার জন্য গুরুতর হুমকি, এমন ব্যক্তিদেরকে নির্দেশ করা হয়)। এদের মধ্যে ১৮০ জন কারাগারে ছিল এবং বাকিদের গ্রেফতার করা হয়।
২৩শে অক্টোবরে মুসলিম ধর্মবিশ্বাসের জন্য ফরাসি পরিষদ ফ্রান্সের ইমামদেরকে একটি লেখা পাঠায় ও বলে যে তারা চাইলে এই লেখাটিকে তাদের শুক্রবারের প্রার্থনার সময় মসজিদে প্রার্থনা করতে আসা লোকদেরকে এই লেখাটা পড়ে শোনাতে পারে। এতে সিএফসিএম উল্লেখ করেছে যে "ভয়াবহ হত্যাকাণ্ড... আমাদেরকে সেই আঘাতগুলোর কথা স্মরণ করিয়ে দিয়েছে, যা আমাদের বাস্তবতারই অংশ: আমাদের দেশে ইসলামের নামে যে মৌলবাদ, সহিংসতা এবং সন্ত্রাসবাদের বিপর্যয় রয়েছে তার শিকার সব বয়সের লোক, সব পরিস্থিতির লোক, এমনকি সকল অভিযুক্ত ব্যক্তিরাও। ... না, আমরা মুসলমানরা ফ্রান্সে নির্যাতিত নই।... আমরা কখনও কখনও মুসলিম-বিরোধী কর্মকাণ্ডের শিকার হয়ে থাকি।... (কিন্তু) অন্যরাও প্রতিকূল কর্মকাণ্ডের শিকার। এই প্ররোচনা (বা ক্রোধোদ্দীপনার) মুখে, আমাদের অবশ্যই ভদ্র, শান্ত এবং স্পষ্ট দৃষ্টিসম্পন্ন হয়ে থাকতে হবে।"
ফ্রান্সের স্বরাষ্ট্রমন্ত্রী জেরাল দারমানাঁ (Gérald Darmanin) দুটি ইসলামী বেসরকারি সংস্থাকে বিলুপ্ত করার দাবি করেন। এগুলো হলো সিসিআইএফ (কালেকটিভ এগেইনস্ট ইসলামোফোবিয়া ইন ফ্রান্স) এবং বারাকা সিটি। এই দুটো সংস্থাকে তিনি রাষ্ট্রের "শত্রু" বলে বর্ণনা করেন। দুটি বেসরকারি সংস্থার বিরুদ্ধে এই অভিযোগ করা হয়েছে যে এগুলো সামুয়েল পাতি-র একজন শিক্ষার্থীর পিতার করা সামাজিক যোগাযোগ মাধ্যম প্রচারে অংশ নিয়েছিল।
বিদেশী প্রতিক্রিয়া
ইউনাইটেড নেশনস অ্যালায়েন্স অফ সিভিলাইজেশনস এর উচ্চ প্রতিনিধি মিগুয়েল মোরাটিনোস (Miguel Moratinos) এই শিরশ্ছেদের নিন্দা জানিয়েছেন। মিশরের পররাষ্ট্র মন্ত্রণালয় পাতি-র পরিবারের প্রতি সমবেদনা জানিয়েছে এবং এই হত্যাকাণ্ডের নিন্দা জানিয়েছে। মুসলিম ওয়ার্ল্ড লীগের মহাসচিব শেখ মুহাম্মদ বিন আব্দুল করিম ইসা বলেন, "সহিংসতা ও সন্ত্রাস সব ধর্মেই অপরাধ ছিল"। সৌদি আরবের পররাষ্ট্র মন্ত্রণালয় ফরাসি জনগণের প্রতি একাত্মতা প্রকাশ করেছে। জর্ডানের পররাষ্ট্র ও প্রবাসী মন্ত্রণালয় এই সন্ত্রাসী কর্মকাণ্ডের নিন্দা জানিয়েছে এবং ধর্মীয় বিশ্বাসকে সম্মান করা এবং একে টারগেট করা বা ধর্মীয় প্রতীককে অপমান করা থেকে বিরত থাকার কথা উল্লেখ করেছে।
চেচেন প্রজাতন্ত্রের প্রধান রমজান কাদিরভ এই হামলার নিন্দা জানিয়ে বলেছেন, "আমরা এই সন্ত্রাসী কর্মকাণ্ডের নিন্দা জানাই এবং নিহতদের পরিবারের প্রতি সমবেদনা জানাই", অবশ্য সেই সাথে তিনি মুসলিমদেরকে অপমান করা বা অনুভূতিতে আঘাত করার ব্যাপারে সতর্ক করেছেন।
চেচনিয়া বংশোদ্ভূত রুশ মিশ্র মার্শাল-আর্টিস্ট জেলিম ইমাদায়েভ ইনস্টাগ্রামে "আনজোরভ একজন সত্যিকারের বীর" লিখে পোস্ট করেন। এর ফলে মিশ্র মার্শাল-আর্ট প্রোমোশন কোম্পানি আলটিমেট ফাইটিং চ্যাম্পিয়নশিপে (UFC) থেকে তার নাম আনুষ্ঠানিকভাবে বাদ দেয়া হয়েছে।
গণসমাবেশ ও গণবিক্ষোভ
এই হত্যাকাণ্ডের প্রতিবাদে এবং চরমপন্থী ইসলামের প্রতি সরকারের অকার্যকর প্রতিক্রিয়ার সমালোচনা করে প্যারিসের প্লাস দ্য লা রেপ্যুব্লিক (Place de la République) চত্বর এবং ফ্রান্সের অন্যান্য শহরে গণসমাবেশ অনুষ্ঠিত হয়। প্রায় ৩৭ লক্ষ বিক্ষোভকারী পাতি-র প্রতি একাত্মতা প্রকাশ করে ফ্রান্স জুড়ে সমাবেশ করে। বিক্ষোভকারীরা বিভিন্ন বিবৃতি সংবলিত প্রচারপত্র (প্ল্যাকার্ড) হাতে নেয়, যেমন "জ্য স্যুই সামুয়েল" (আমি সামুয়েল) এবং "বিদ্যালয়সমূহ শোকগ্রস্ত", ইত্যাদি। বিক্ষোভকারীরা "Freedom of expression, freedom to teach" (মত প্রকাশের স্বাধীনতা, শিক্ষকতার স্বাধীনতা) বা ফরাসি জাতীয় সঙ্গীত "লা মার্সেইয়েজ"-এর স্লোগান দেয়।
রাজনীতিবিদ, শিক্ষাবিদ এবং রাষ্ট্রদূতগণ ফ্রান্স জুড়ে বিক্ষোভে যোগ দেন। ফরাসি স্বরাষ্ট্র মন্ত্রণালয় অনুসারে, প্রায় ১৫ লক্ষ মানুষ প্যারিসে জড়ো হয়। লিওঁতে (Lyon) প্রায় ১২,০০০ জন বিক্ষোভে যোগ দেয়, তুলুজে (Toulouse) প্রায় ৫,০০০ জন বিক্ষোভ করে এবং নিস-এ (Nice) আরো শত শত মানুষ জড়ো হয়।
প্রতিবেশী জার্মানিতে বার্লিনের ব্রান্ডেনবুর্গ প্রবেশদ্বারে স্মরণসভা অনুষ্ঠিত হয়।
বুধবার সন্ধ্যায় পাতি-র সম্মানে প্যারিসের সর্বন বিশ্ববিদ্যালয়ে একটি জাতীয় স্মৃতিসভার আয়োজন করা হয়। তুলুজ (Toulouse) এবং মোঁপেলিয়ে শহরের (Montpellier) আঞ্চলিক কর্তৃপক্ষের ভবনগুলিতে (ফরাসি: Hôtels de région) শার্লি হেবদোর ব্যঙ্গচিত্রগুলো প্রদর্শিত হয়।
মুহাম্মদ আবিদুল সিন্ধি
মুহাম্মদ আবিদুল সিন্ধি আনসারি (আরবি: محمد عابد السندي الأنصاري) ছিলেন উসমানীয় সাম্রাজ্যের মদিনা নগরীর একজন হানাফি আইনজ্ঞ (ফকিহ), হাদিস বিশারদ (মুহাদ্দিস), বিচারক (কাজী) এবং তৎকালীন উলামাদের একজন শায়খ। বংশপরম্পরায় তিনি আবু আইয়ুব আনসারির উত্তরসূরি।
তিনি সুফিবাদের নকশবন্দি তরিকার একজন অনুসারী। তিনি যাবিদ শহরের কাজী হিসেবে নিযুক্ত ছিলেন। ১২৩২ হিজরি সনে তিনি মিশরের শাসক মুহাম্মদ আলি পাশা কর্তৃক মদিনার আলেমদের নেতা নিযুক্ত হয়েছিলেন। তাঁর দাদা মধ্যপ্রাচ্যে গমন করেন ও শায়খুল ইসলাম উপাধিতে ভূষিত ছিলেন।
নাম
মুহাম্মদ আবিদ বিন আহমেদ আলি বিন মুহাম্মদ মুরাদ ইয়াকুব হাফিজ বিন মুহাম্মদ বিন আবদ আল-রহমান, সিন্দি আল-আনসারি আল-খাজরাজি আল-মাদানি আল-হানাফি আল-নকশবন্দি।
জীবন
তিনি ১১৯০ হিজরি / ১৭৭৬ ইংরেজি সালে হায়দ্রাবাদের উত্তরে সিন্ধু নদের তীরে একটি গ্রাম সেহওয়ানে জন্মগ্রহণ করেন। তিনি লেখাপড়া করেন যাবিদ শহরে। তিনি সানার তৎকালীন মন্ত্রীর কন্যাকে বিয়ে করেন এবং ইয়েমেনের ইমাম কর্তৃক মিশরের রাষ্ট্রদূত নিযুক্ত হয়েছিলেন। এরপর স্বদেশে কিছুদিন অবস্থান করে তিনি হেজাজে গমন করেন ও মিশর সরকার কর্তৃক মদিনার উলামাদের নেতা নিযুক্ত হন। ১২৫৭ হিজরির রবিউল আউয়াল মাসে (১৮৪১ ইংরেজি) তিনি মদিনায় মৃত্যুবরণ করেন এবং জান্নাতুল বাকি কবরস্থানে সমাহিত হন।
বই
মুহাম্মদ আবিদুল সিন্ধি বেশ কিছু বই লিখেছিলেন, তাঁদের কিছু নিম্নরুপ:
রাম চন্দ্র সহিস
রাম চন্দ্র সহিস ঝাড়খণ্ডের একজন ভারতীয় রাজনীতিবিদ এবং সর্ব ঝাড়খণ্ড ছাত্র ইউনিয়নের সদস্য। সহিস পূর্ব সিংভূম জেলার জুগসালাই আসন থেকে ঝাড়খণ্ড বিধানসভার সদস্য।
হিন্দি বলয়
থাম্ব|364x364পিক্সেল| সবচেয়ে বেশি কথিত প্রথম ভাষা দ্বারা ভারতের রাজ্য এবং কেন্দ্রশাসিত অঞ্চলসমূহ। হিন্দি বলয় বা গো-বলয় (हिन्दी पट्टी, ہندی پٹی) হল একটি ভাষাগত অঞ্চল যা উত্তর, মধ্য, পূর্ব এবং পশ্চিম ভারতের বিভিন্ন অঞ্চলকে ঘিরে রয়েছে যেখানে হিন্দি (এবং এর সাথে সম্পর্কিত বিভিন্ন কেন্দ্রীয় ইন্দো-আর্য ভাষাগুলি) ব্যাপকভাবে কথিত হয়।  কখনও কখনও হিন্দি বলয় বলতে নয়টি ভারতীয় রাজ্যকেও বোঝাতে ব্যবহার করা হয় যার সরকারী ভাষা হিন্দি এবং রাজ্য হিন্দিভাষী সংখ্যাগরিষ্ঠ। রাজ্যগুলো যথা বিহার, ছত্তিসগড়, হরিয়ানা, হিমাচল প্রদেশ, ঝাড়খণ্ড,মধ্য প্রদেশ, রাজস্থান, উত্তরপ্রদেশ, উত্তরাখণ্ড এবং ইউনিয়ন চণ্ডীগড় অঞ্চল এবং দিল্লির জাতীয় রাজধানী অঞ্চল।   এটিকে কিছু লেখক হিন্দি-উর্দু বলয় হিসাবেও উল্লেখ করেছেন।
হিন্দি উপভাষা
হিন্দি বলয়ের বেশিরভাগ ইন্দো-আর্য ভাষা হিন্দির উপভাষা হিসাবে পরিচিত, যদিও । হিন্দি হল ইন্দো-আর্য ঔপভাষিক ধারাবাহিকতার একটি অংশ যা ভারতের উত্তরের সমভূমিতে সাংস্কৃতিক হিন্দি বলয়ের মধ্যে অবস্থিত। এই বিস্তৃত অর্থে হিন্দি একটি জাতিগত ধারণার চেয়ে ভাষাগত ধারণা।
জনসংখ্যা
২০১১ সালের আদমশুমারি থেকে জনসংখ্যার তথ্য নিম্নরূপ:
গরিমা বিক্রান্ত সিংহ
গরিমা বিক্রান্ত সিংহ (গরিমা শ্রীবাস্তব) একজন ভারতীয় অভিনেত্রী, তিনি লাইফের ওকে'র গুস্তাখ দিলে সরস্বতীর ভূমিকায় সবচেয়ে বেশি পরিচিত।  তিনি ছোট বাহু সিজন ২, (জি টিভি), ফির সুবাহ হোগি (জি টিভি), রাহে তেরা আশীর্বাদ (কালার্স টিভি), চাঁদ কে পাল চলো (ইমাজিন), এবং পরিবার (জি টিভি) এর মতো শোতে উপস্থিত হয়েছিলেন।  তিনি রাজকুমার সন্তোষীর ছবি হালা বলের সাথেও কাজ করেছেন।  তিনি রং কি ইশক কে রঙ সাফদে দুলারি চরিত্রে অভিনয় করেছিলেন।  গারিমা নিমকি মুখিয়ায় বিহারের এক মহিলার ভূমিকায় অভিনয় করেছিলেন।
হেমিলিউকা হুয়ালাপাই
হেমিলিউকা হুয়ালাপাই (হুয়ালাপাই ব্যাকমথ) হল স্যাটারনিডাই পরিবারের একটি প্রজাতির পোকা।  এটি মধ্য আমেরিকা এবং উত্তর আমেরিকায় পাওয়া যায়। ১৮৬৩ সালে এটি বর্ণিত হয়। এর বর্ণনা দেন বিজ্ঞানী নিউমোজেন।
হেমিলিউকা হুয়ালাপাই- এর জন্য MONA বা Hodges নম্বর হল 7728।
আনা আস্তি
আনা ডিজিউবা (А́нна Дзю́ба; Га́нна Дзю́ба; জন্ম ২৪ জুন ১৯৯০), পেশাগতভাবে আনা আস্তি নামে পরিচিত, একজন ইউক্রেনীয় এবং রুশ পপ গায়িকা। ইউক্রেনীয় পপ জুটি আর্টিক ও অস্টির সদস্য হওয়ার জন্য বিখ্যাত হয়েছিলেন।
বেরাইদ ভূঁইয়াপাড়া মসজিদ
বেরাইদ ভূঁইয়াপাড়া মসজিদ ঢাকা জেলার বাড্ডা থানাধীন বেরাইদ ইউনিয়নে অবস্থিত বাংলাদেশের অন্যতম প্রাচীন একটি মসজিদ ও প্রত্নতাত্ত্বিক স্থান। এ গ্রামে ছোটবড় মিলিয়ে মোট দশটি প্রাচীন মসজিদ রয়েছে বলে একে মসজিদের গ্রাম বলে ডাকা হয়।
আবকাঠামো
বিভিন্ন সময় মসজিদটি সংস্কার করা হয়েছে। আধুনিককালে মসজিদের পশ্চিমদিক ব্যতীত অন্য দিকে সম্প্রসারণ ও সংস্কার করা হয়েছে ফলে মূলত প্রাচীন অংশ হিসেবে এর পশ্চিম অংশ ও গম্বুজটি বর্তমানে রয়েছে।
গোয়ালন্দ ঘাট
গোয়ালন্দ ঘাট বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ক্ষুদ্র শহর এবং পৌরসভা। গোয়ালন্দ ঘাট এবং গোয়ালন্দ বাজারে দুটি রেলওয়ে স্টপ আছে। বাংলাদেশের সবচেয়ে বড় ফেরী ঘাট হলো:- দৌলতদিয়া ফেরী ঘাট, যেটা গোয়ালন্দে অবস্থিত। শহরটি ৪.৮২ বর্গকিলোমিটার এলাকা জুড়ে অবস্থিত এবং এর জনসংখ্যা প্রায় ২২,০০০ (২০০১ সালের গণনা অনুযায়ী)।
ঐতিহাসিক তাত্পর্য
ইস্টার্ন বেঙ্গল রেলওয়ে ১৮৭১ সালে পদ্মার দক্ষিণ তীরে, কলকাতা থেকে গোয়ালন্দ পর্যন্ত রেল লাইন চালু করে। গোয়ালন্দ বহু বছর ধরে পূর্ববঙ্গ ও আসাম অংশে যাতায়াতের জন্য পরিবহনের একটি প্রধান কেন্দ্রবিন্দু ছিল।
এমনকি ১৯৪৭ সালে ভারত ভাগের পর, ইস্ট বেঙ্গল এক্সপ্রেস ১৯৬৪ সাল পর্যন্ত এখানে চলাচল করেছিল। এরপর গোয়ালন্দের ঘাট রেল সংযোগ শুধুমাত্র বাংলাদেশের অভ্যন্তরীণ ভ্রমণের জন্য ব্যবহার করা হয়েছে।
নিম্মী
নবাব বানু (১৮ই ফেব্রুয়ারি ১৯৩৩ – ২৫শে মার্চ ২০২০), তাঁর মঞ্চ নাম নিম্মী দ্বারা বেশি পরিচিত) একজন ভারতীয় অভিনেত্রী ছিলেন, যিনি ১৯৫০-এর দশক এবং ১৯৬০-এর দশকের প্রথম দিকে হিন্দি চলচ্চিত্রে ব্যাপক জনপ্রিয়তা অর্জন করেছিলেন। তিনি প্রফুল্ল গ্রাম্য মেয়ের চরিত্রে অভিনয় করে জনপ্রিয়তা অর্জন করার পাশাপাশি কল্পনাভিত্তিক এবং সামাজিক চলচ্চিত্রের বিভিন্ন গুরুত্বপূর্ণ চরিত্রে অভিনয় করেছেন। অতঃপর তিনি সাজা (১৯৫১), আন (১৯৫২), উড়ান খাটোলা (১৯৫৫), ভাই-ভাই (১৯৫৬), কুন্দন (১৯৫৫), মেরে মেহবুব (১৯৬৩), পূজা কে ফুল (১৯৬৪), আকাশদীপ (১৯৬৫) এবং বসন্ত বাহার (১৯৫৬)-এর মতো চলচ্চিত্রে অভিনয় করেছেন। রাজ কাপুর নবাব বানুকে "নিম্মী" নাম দিয়েছিলেন।
প্রারম্ভিক জীবন
নবাব বানু ১৯৩৩ সালের ১৮ই ফেব্রুয়ারি তারিখে তৎকালীন ব্রিটিশ ভারতের আগ্রা এবং ওউধ সংযুক্ত প্রদেশের আগ্রার একটি মুসলিম পরিবারে জন্মগ্রহণ করেছিলেন। তাঁর মা ছিলেন ওয়াহিদান একজন গণিতবিদ, গায়িকা এবং অভিনেত্রী ছিলেন; যিনি চলচ্চিত্র জগতের সঙ্গে বেশ ভালভাবে যুক্ত ছিলেন। নিম্মীর বাবা আবদুল হাকিম একজন সামরিক ঠিকাদার হিসাবে কাজ করতেন। নিম্মীর প্রকৃত নামের প্রথম অংশ "নবাব" তাঁর দাদু এবং দ্বিতীয় অংশ "বানু" তাঁর দাদী যুক্ত করেছিলেন। ছোটবেলায় নিম্মীর বোম্বে ভ্রমণের স্মৃতি ছিল। তাঁর মায়ের সঙ্গে মেহবুব খান এবং তাঁর পরিবারের সাথে ভাল সম্পর্ক ছিল। এই পরিবার চলচ্চিত্র নির্মাণের ব্যবসায় বিশিষ্ট এবং প্রভাবশালী ব্যক্তিত্ব ছিলেন।
নিম্মী যখন মাত্র এগার বছর বয়সী তখন তাঁর মা হঠাৎ মারা যান। তাঁর বাবা মিরাটে থাকতেন, যেখানে তিনি চাকরি করতেন এবং সেখানে তাঁর আর একটি পরিবারছিল। উক্ত সময়ের নিম্মীর মায়ের সাথে তাঁর বাবার যোগাযোগ খুব কম ছিল। তাই নিম্মীকে তার মাতামহের সাথে রাওয়ালপিন্ডি র নিকটে অ্যাব্‌টাবাদে বাস করতে পাঠানো হয়েছিল। ১৯৪৭ সালে ভারত বিভাজন সংগঠিত হওয়ার পর অ্যাবটাবাদে পাকিস্তানের পতন ঘটে। নিম্মীর দাদি মুম্বইয়ে (তৎকালীন বোম্বে নামে পরিচিত) চলে আসেন এবং তাঁর অন্য আরেকটি মেয়ে, জ্যোতির বাড়িতে বসবাস করেন। একজন প্রাক্তন অভিনেত্রী, জ্যোতি ভারতের জনপ্রিয় নেপথ্য সঙ্গীতশিল্পী, অভিনেতা এবং সংগীত পরিচালক জি. এম. দুরানির সাথে বিবাহ বন্ধনে আবদ্ধ হয়েছিলেন।
মৃত্যু
২০২০ সালের ২৫শে মার্চ তারিখে ৮৭ বছর বয়সে তিনি মারা যান।
কালীগঞ্জ
কালীগঞ্জ বলতে বুঝাতে পারে:
মাপ্পিলা মুসলিম
মাপ্পিলা মুসলিম যাদের সংক্ষেপে মাপিলা নামে ডাকা হয়, পূর্বে মোপলা/মোপলা নামে অভিহিত করা হতো এবং ঐতিহাসিকভাবে জোনাকা/চোনাকা মাপিলা বা মালয়ালাম মুর নামে পরিচিত, ভারতের কেরালা ও লাক্ষাদ্বীপে বসবাসকারী একটি প্রাচীনতম মুসলিম জাতিগোষ্ঠী। মাপ্পিলারা কেরালা রাজ্যের মুসলিম জনসংখ্যার ২৬.৫৬% (২০১১) এবং ধর্মীয় জাতিগোষ্ঠী হিসাবে তারা হিন্দুদের ( ৫৪.৭৩%) পরে দ্বিতীয় বৃহত্তম গোষ্ঠী। কেরালার অন্যান্য ধর্মীয় সম্প্রদায়ের মতো মাপিলারাও মালয়ালম ভাষায় কথা বলে থাকে। মাপ্পিলা শব্দ দ্বারা কখনো সকল মুসলিমকে বোঝানো হয় এবং তখন এই শব্দটি নির্দিষ্ট সম্প্রদায়কে নির্দেশ করে না; বরং মাপ্পিলা ও মুসলিম শব্দ সমার্থক হিসেবে ব্যবহৃত হয়। কখনো মাপ্পিলা শব্দ দ্বারা ভারতের প্রথম যুগের মুসলিমদের বোঝানো হয়।
স্থানীয় ঐতিহ্য অনুসারে ইসলাম ৭ম শতাব্দীর প্রথম দিকে মালাবার উপকূলে পৌঁছেছিল এবং এ অঞ্চলটি তখন কেরালা রাজ্যের একটি অংশ ছিল। মশলা বাণিজ্য ইউরোপীয়দের দ্বারা দখল হওয়ার আগে মাপ্পিলারা একটি সমৃদ্ধ ব্যবসায়ী সম্প্রদায় ছিল। তারা প্রধানত কেরালার উপকূলীয় নগর-কেন্দ্রগুলিতে বসতি স্থাপন করেছিল। মধ্যপ্রাচ্যের সাথে মাপ্পিলাদের ক্রমাগত মিথস্ক্রিয়া তাদের জীবন, রীতিনীতি ও আচার সংস্কৃতিতে গভীর প্রভাব তৈরি করেছে এবং এর ফলে কেরালার সংস্কৃতি, সাহিত্য, শিল্প,খাদ্য, ভাষা ও সঙ্গীতে একটি অনন্য ইন্দো-ইসলামি সংশ্লেষণ তৈরি হয়েছে।
কেরালার অধিকাংশ মুসলমান শাফিঈ মাযহাবের অনুসরণ করে এবং একটি বড় সংখ্যালঘু সম্প্রদায় সালাফিবাদ অনুসরণ করে। একটি জনপ্রিয় ভুল ধারণার বিপরীতে দক্ষিণ এশিয়ার অন্য অংশের মতো বর্ণপ্রথা কেরলের মুসলমানদের মধ্যে বিদ্যমান রয়েছে বলে অনেকে ধারণা করে থাকে। যদিও সমস্ত মুসলমানকে কেরালার সকল মসজিদে নামাজ পরার অনুমতি দেওয়া হয়; তবে নাপিত ও জেলে সম্প্রদায়ের লোকেদের তুলনায় নিম্ন মর্যাদায় রাখা হয় বলে কিছু হিন্দু পণ্ডিত মনে করেন। এটি মূলত হিন্দুধর্মের বর্ণপ্রথার সমর্থন বা তাকে হালকা করার উদ্দেশ্যে বলা হয়ে থাকতে পারে। তবে মুসলিমরা এমন বর্ণপ্রথার প্রচলন থাকা অস্বীকার করে। অনেক ইসলামি পণ্ডিত দাবি করেন যে, এ ভেদাভেদ মূলত সামাজিক অবস্থান বিবেচনায় হয়ে থাকে এবং তা বিশ্বের প্রতিটি অঞ্চলে বিদ্যমান এবং প্রতিটি সমাজে নিম্নশ্রেণীর সাথে উচ্চ এবং মধ্যবিত্ত শ্রেণীর দূরত্ব বজায় থাকে এবং এটিও তার অংশ হতে পারে।
ব্যুৎপত্তি
কেরালার মুসলিম সম্প্রদায়গুলির মধ্যে মাপ্পিলারা একটি উল্লেখ্যযোগ্য সম্প্রদায়। তবে কখনও কখনও কেরালার সমগ্র মুসলিম সম্প্রদায়কে "মপিলা" শব্দ দ্বারা পরিচিত করানো হয়। পর্তুগিজ লেখক ডুয়ার্তে বারবোসা (১৫১৫) কেরালার মুসলিমদের জন্য 'মুরস মোপুলার' শব্দটি ব্যবহার করেছেন।
"মাপ্পিলা" ( এর অর্থ মূলত "মহান সন্তান" এবং এখন প্রায়ই এটি জামাই/ বরের প্রতিশব্দ হিসাবে ব্যবহৃত হয়) শব্দটি মালাবারে বিদেশী দর্শনার্থী, বণিক ও অভিবাসীদের দেওয়া একটি সম্মানজনক উপাধি ছিল। মুসলমানদের নাসরানি মাপিলা (সেন্ট থমাস খ্রিস্টান) এবং জুডা মাপিলা (কোচিন ইহুদি) থেকে আলাদা করার জন্য জোনাকা বা চোনাকা মাপিলা হিসাবে উল্লেখ করা হয়েছিল।
জনসংখ্যা
২০১১ সালের ভারতীয় জনগণনা অনুসারে, কেরালার জনসংখ্যার প্রায় এক-চতুর্থাংশ (২৬.৫৬%) মুসলমান। কেরালা রাজ্যে গণনাকৃত মোট মুসলিম জনসংখ্যা ছিল ৮৮,৭৩,৪৭২৷ গ্রামীণ এলাকায় মুসলমানের সংখ্যা মাত্র ৪২,৫১,৭৮৭ জন, যেখানে শহুরে জনসংখ্যা প্রায় ৪৬,২১,৬৮৫ জন।
অবস্থান
উত্তর কেরালায় (সাবেক মালাবার জেলা) মুসলিমদের সংখ্যা বেশি। আরব সাগরের লাক্ষাদ্বীপেও মাপ্পিলা জনসংখ্যা পাওয়া যায়। অল্প সংখ্যক মালয়ালি মুসলমান কর্ণাটকের দক্ষিণ জেলা এবং তামিলনাড়ুর পশ্চিম অংশে বসতি স্থাপন করেছে। অন্যদিকে ভারতের প্রধান শহরগুলিতেও এই সম্প্রদায়ের বিক্ষিপ্ত উপস্থিতি দেখা যায়। মালাবার জেলায় যখন ব্রিটিশ আধিপত্য প্রতিষ্ঠিত হয়, তখন অনেক মাপ্পিলাকে বার্মা ও আসামে বৃক্ষরোপণ চাকরি এবং ব্রিটিশ সাম্রাজ্যের দক্ষিণ-পূর্ব এশিয়ায় কায়িক শ্রমের জন্য নিয়োগ করা হয়েছিল। সিঙ্গাপুর ও মালয়েশিয়াতেও মাপ্পিলাদের প্রবাসী গোষ্ঠী পাওয়া যায়। অধিকন্তু মুসলমানদের একটি উল্লেখযোগ্য অংশ উন্নত কর্মসংস্থানের জন্যে মধ্যপ্রাচ্যের বিভিন্ন দেশ; বিশেষ করে সৌদি আরব ও আরব আমিরাতের উদ্দেশ্যে কেরালা ছেড়েছে।
পর্তুগিজ বয়ান
পর্তুগিজরা মুসলমানদের মূর নামে অভিহিত করতো। ২য় ভাগের মুসলমানরা কেবল আরব থেকে নয়; বরং সমগ্র ইসলামি বিশ্বের বিভিন্ন অঞ্চল থেকে এসেছিল এবং তাদের মধ্যে তুর্কি, আরব, পারস্যিক, ইরাকি, খোরাসানি ও বাঙালি অন্তর্ভুক্ত ছিল। এই মুসলমানরা কোনো নাবিক গোষ্ঠী ছিল না; বরং তারা কেরালায় অভিবাসী হয়ে বসতিস্থাপন করে। মালয়ালি ও তামিল মুসলিম সম্প্রদায় সামগ্রিকভাবে পরদেশী মুসলিমদের তুলনায় যথেষ্ট নিম্ন অর্থনৈতিক অবস্থানে ছিল।
একজন মাপিলা হয়তো:
১৬ শতক পর্যন্ত সমসাময়িক পর্যবেক্ষকরা লক্ষ্য করে যে, মুসলমানরা প্রধানত কেরালার উপকূলীয় অঞ্চলে বসতি স্থাপন করেছিল (বিশেষ করে কেরালার প্রধান বন্দরগুলি; যেমন: কালিকট, কণ্ণুর, তানোর, পোনানি, কোচিন ও কুইলন) এবং তারা ঐতিহ্যগতভাবে অভিজাত বণিক ছিল, যারা দ্রুত বিদেশী বাণিজ্যের অংশ হয়েছিল। ইউরোপীয় সময় পর্যন্ত মুসলিমরা প্রায় একচেটিয়াভাবে বন্দর শহরগুলিতে কেন্দ্রীভূত ছিল। মধ্যপ্রাচ্যের নাবিকদের মধ্যযুগে কেরালা বন্দরের বেশিরভাগ লাইটারেজের উপর নির্ভর করতে হয়েছিল। এর ফলে তারা ঐতিহ্যবাহী সামুদ্রিক জেলে সম্প্রদায়ের সাথে পারস্পরিক উপকারী সম্পর্ক গড়ে তোলে। উত্তর কেরালায় এক সময়ের নিচু বর্ণের হিন্দুদের একটি বৃহৎ সংখ্যাগরিষ্ঠ জেলে এখন ইসলাম অনুসরণ করে।
অভ্যন্তরীণ বৃদ্ধি
পর্তুগিজ আমলের পরের সময়ে কিছু মুসলিম বণিক বাণিজ্যের বিকল্প পেশার সন্ধানে মালাবার যেতে বাধ্য হয়। তাদের কেউ জমি ক্রয় করে জমির মালিক হয়েছেন এবং কেউ কৃষি শ্রমিক হয়েছেন। ১৬ থেকে ২০তম শতকের মধ্যে মালাবার জেলায় মাপিলাদের সংখ্যা দ্রুত বৃদ্ধি পায়। এটি প্রধানত দক্ষিণ মালাবারের স্থানীয় নিম্ন ও 'বহির্ভূত' হিন্দু গোষ্ঠীর মধ্যে ধর্মান্তরের মাধ্যমে হয়। কেরালায় মুসলিম জনসংখ্যা ধীরে ধীরে অভ্যন্তরীণ মালাবার জেলায় স্থানান্তরিত হয়। ১৮৭১ এবং ১৮৮১ সালের আদমশুমারির মধ্যে তুলনা করে উইলিয়াম লোগান বিশেষ করে এই সিদ্ধান্তে পৌঁছেছেন যে, দশ বছরের মধ্যে চেরুমা সম্প্রদায়ের (প্রাক্তন অস্পৃশ্য) প্রায় ৫০,০০০ মানুষ ইসলাম গ্রহণ করে। উচ্চ জন্মহারের কারণে ২০ শতকে মুসলিম জনসংখ্যা বৃদ্ধিহার কেরালার সাধারণ জনসংখ্যার তুলনায় উল্লেখযোগ্যভাবে এগিয়েছে।
ব্রিটিশ পার্থক্য
ব্রিটিশ আমলে ( ১৮৩৬ -১৯২১) তথাকথিত মাপিলা প্রাদুর্ভাব আধিকারিকদের অভ্যন্তরীণ মাপিলা এবং কালিকটের মতো উপকূলীয় শহরগুলির 'সম্মানিত' ম্যাপিলা ব্যবসায়ীদের মধ্যে পার্থক্য তৈরি করতে এবং তা বজায় রাখতে উদ্বুদ্ধ করে। অন্য দুটি আঞ্চলিক গোষ্ঠী হলো উত্তর মালাবারের কণ্ণুরের উচ্চ মর্যাদার মুসলিম পরিবার–যুক্তিযুক্তভাবে যারা উচ্চবর্ণের হিন্দুদের থেকে ধর্মান্তরিত–ও ত্রাভাঙ্কোর ও কোচিনের মুসলমানরা। ঔপনিবেশিক প্রশাসনও দক্ষিণ মালাবারের উপকূলীয় এবং অভ্যন্তরীণ মাপ্পিলাদের মধ্যে পার্থক্য রেখেছিল। মুসলিমদের মাঝে এই পার্থক্য ব্রিটিশরা মূলত তাদের রাজনৈতিকভাবে দমন করার জন্য করেছিল। এতে তাদের ঐক্য বিনষ্ট হয়।
কেরালা ও লাক্ষাদ্বীপে ইসলামের আগমন
সুমেরীয় রেকর্ড অনুসারে, কেরালা খ্রিস্টপূর্ব ৩০০০ সাল থেকে একটি প্রধান মসলা রপ্তানিকারক অঞ্চল এবং এটি এখনো 'মশলার বাগান' বা "ভারতের মসলা বাগান" হিসাবে উল্লেখিত করা হয়। খ্রিস্টপূর্ব ৩য় ও ২য় সহস্রাব্দে কেরালার মশলা প্রাচীন আরব, ব্যাবিলনীয়, অ্যাসিরীয় এবং মিশরীয়দের মালাবার উপকূলে আকৃষ্ট করেছিল। এই সময়ে ফিনিশীয়রা কেরালার সাথে বাণিজ্য স্থাপন করে। আরব ও ফিনিশিয়ানরা প্রথম মালাবার উপকূলে প্রবেশ করে মশলা বাণিজ্য করতে। ইয়েমেন, ওমান ও পারস্য উপসাগরের উপকূলে আরবরাই কেরালা ও অন্যান্য পূর্বের দেশগুলিতে প্রথম দীর্ঘ সমুদ্রযাত্রা করেছে। তারাই কেরালার দারুচিনি মধ্যপ্রাচ্যে নিয়ে এসেছিল। গ্রীক ঐতিহাসিক হিরোডোটাস (খ্রি.পূ. ৫ম শতাব্দী ) রেকর্ড করেছেন যে, তার সময়ে দারু চিনির মশলা শিল্পে মিশরীয় ও ফিনিশিয়দের একচেটিয়া আধিপত্য ছিল।
মধ্যপ্রাচ্য থেকে মশলা ও রেশম ব্যবসায়ীদের মাধ্যমে বৃহত্তর ভারত মহাসাগরের অংশ মালাবার উপকূলে ইসলামের আগমন ঘটে। পণ্ডিতরা এতে সাধারণত একমত যে, মধ্যপ্রাচ্যের বণিকরা মালাবার উপকূলে ঘন ঘন যাতায়াত করতেন। কারণ এটি পশ্চিম এবং পূর্ব এশিয়ার বন্দরগুলির মধ্যে সংযোগকারী ছিল; এমনকি আরবে ইসলাম প্রতিষ্ঠিত হওয়ার আগেই। চতুর্থ শতাব্দী থেকে ৭ম শতাব্দীতে ভারতের পশ্চিম উপকূল মধ্যপ্রাচ্যের ব্যবসায়িক কার্যক্রমের প্রধান কেন্দ্র ছিল এবং বেশ কিছু পশ্চিম এশীয় বণিক মালাবার উপকূলের কয়েকটি বন্দর শহরে স্থায়ীভাবে বসবাস শুরু করেছিল। জনপ্রিয় ঐতিহ্য অনুসারে, ৬৬১ খ্রিস্টাব্দে শেখ উবায়দুল্লাহ মালাবার উপকূলের পশ্চিমে অবস্থিত লাক্ষাদ্বীপে ইসলাম নিয়ে আসেন। তার কবর আন্দ্রোর্থ দ্বীপে অবস্থিত বলে ধারণা করা হয়। বেশ কয়েকটি বিদেশী জনগণনায় কেরালার তৎকালীন উপকূলীয় শহরগুলিতে একটি উল্লেখযোগ্য মুসলিম জনসংখ্যার উপস্থিতির কথা উল্লেখ করা হয়েছে। বাগদাদের মাসুদি (৯৬৫ খ্রি.), ইদ্রিসি (১১৬৫ খ্রি.), আবুল-ফিদা (১৩১৩ খ্রি.) এবং আল-দিমশকি (১৩২৫ খ্রি.) এর মতো আরব লেখকরা তৎকালীন কেরালার মুসলিম সম্প্রদায়ের কথা উল্লেখ করেছেন। কিছু ইতিহাসবিদ অনুমান করেন, যে মাপিলাদের দক্ষিণ এশিয়ার প্রথম স্থানীয় বসতি স্থাপনকারী ইসলামি সম্প্রদায় হিসাবে বিবেচনা করা যেতে পারে।